Շոկոլադե մահ

**Շոկոլադե մահ,** նկարագրական կամ մարքեթինգային տերմին է տարբեր տորթերի և աղանդերների համար, որոնց հիմնական բաղադրիչը շոկոլադն է, հատկապես մուգ շոկոլադը կամ կակաոն։ Այս արտահայտությունը որոշ երկրներում գրանցված ապրանքանիշ է, իսկ աղանդերը հանդիսանում է ԱՄՆ-ի *Bennigan's* ռեստորանների բնորոշ ուտեստը:

## Տորթեր
Որոշ շոկոլադե տորթեր և *«Devil's food»* տորթերը կոչվում են կամ կրում են «Շոկոլադե մահ» անվանումը, իսկ դրանցից որոշները կարող են մատուցվել շոկոլադե սոուսով, օրինակ՝ լավա տորթը։ Շոկոլադե մահ տորթերի բաղադրիչները կարող են ներառել շոկոլադե տորթի հիմնական խառնուրդի բաղադրիչներ, շոկոլադե պուդինգ, քերված շոկոլադ, հարած սերուցք և շաքարի փոշի։

## Ապրանքանիշեր
### Միացյալ Նահանգներ
Հակառակ նախորդ «Շոկոլադե մահ»  անվանման և պնդումների, *DbC-ն* (հայտնի նաև որպես Mort au Chocolat) ծագել է 1981 թվականին Կալիֆոռնիայի Սանտա Մոնիկա քաղաքում գտնվող *Les Anges* ռեստորանում։ Այն ստեղծվել է ռեստորանի հիմնադիր սեփականատեր Ջեֆ Ֆիլդսի և խմորեղենի շեֆ-խոհարար Կլոդ Քոբերլեի համագործակցության արդյունքում։ Այս աղանդերը բաղկացած էր մի քանի շոկոլադե շերտերից՝ ջենուազ, մերինգ, գանաշ, կարագով կրեմ և մուս, որոնք ծածկված էին անգլիական շոկոլադե կրեմ։

Իսկ առաջին իսկական «Շոկոլադե մահ» տորթը ներկայացվել է 1982 թվականին Վիրջինիայի Ուիլյամսբուրգ քաղաքում գտնվող *Trellis* ռեստորանում։ Այն ստեղծվել է ռեստորանի շեֆ-խոհարար և սեփականատեր Մարսել Դեզոլնիեի կողմից՝ խմորեղենի շեֆ Դոնալդ Մաքի հետ համագործակցությամբ։ Դեզոլնիեն նշել է, որ տորթի անվանումը վերցրել է *Gourmet* ամսագրում տեղ գտած մի հոդվածից, որտեղ տորթը անվանվել էր *"mourir de chocolat"*, ինչը ֆրանսերենից թարգմանվում է որպես «մահ շոկոլադից»։ Դեզոլնիեի տարբերակի բաղադրատոմսը համարվում էր բարդ՝ պահանջելով մոտ երեք օր պատրաստման համար՝ շերտերի և բաղադրիչների առանձին ստեղծման անհրաժեշտության պատճառով։

Միացյալ Նահանգներում «Շոկոլադե մահ» ապրանքանիշը պատկանում է *Bennigan's IP LLC* ռեստորաններին: Ապրանքանիշի նախնական հայտը ներկայացվել է *Bennigans-*ի կողմից 2008 թվականի հուլիսի 2-ին, և ապրանքանիշի գործունեության ժամկետը լրանում է 2026 թվականի ապրիլի 9-ին։ *Bennigan's-*ը նաև ԱՄՆ ապրանքանիշի գրանցման հարցում է ներկայացրել 2002 թվականի օգոստոսի 20-ին *Death by Chocolate Martini*-ի համար, որը գրանցվել է 2003 թվականի օգոստոսի 5-ին։

*Bennigan's-*ում առաջարկվող «Շոկոլադե մահ» տարբերակը բաղկացած է բազմաթիվ բաղադրիչներից, ներառյալ երկու տեսակի պաղպաղակ՝ համակցված  թվիքս կոնֆետների հետ, որոնք թաթախված են շոկոլադե սոուսի մեջ և մատուցվում են փշրված շոկոլադե թխվածքաբլիթի վրա: Աղանդերը մատուցվում է տաք շոկոլադե սոուսի կողքով։

*Bennigan's* ռեստորանը նաև առաջարկում էր «Շոկոլադե մահ մարտինի» կոկտեյլը, որը մարտինի էր, պատրաստված շոկոլադե լիկյորներով։

### Այլ շրջաններ
Միացյալ Թագավորությունում և Եվրոպական Միությունում  գրանցված ապրանքանիշի իրավունքները պատկանում են *FT Wood & Sons Limited*-ին։

## Իրադարձություններ
Տարբեր «Շոկոլադե մահ» թեմայով և անունով միջոցառումներ են անցկացվել, ինչպես օրինակ բարեգործական միջոցառումներ և դրամահավաքներ, որոնք ներառում են շոկոլադի հիմքով աղանդերների, ուտեստների և ըմպելիքների սպառում։ «Շոկոլադե մահ» միջոցառումներում մատուցվող ուտեստները ներառել են շոկոլադով պատրաստված աղանդերային ուտեստներ, շոկոլադե կոնֆետներ, տորթեր, բրաունիներ, բիսկվիթներ, կոկտեյլներ, մարտինի և գարեջուր, իսկ միջոցառումները հաճախ ներառել են շոկոլադագործների մասնակցություն։

## Ծանոթագրություններ

## Արտաքին հղումներ
* Death by Chocolate Trifle (Seeded at the Table)